Michael Johnson (atlét)

Michael Duane Johnson (* 13. september 1967, Dallas, Texas, USA) je bývalý americký atlét - bežec, štvornásobný olympijský víťaz a osemnásobný majster sveta. Je jedným z najlepších šprintérov celej atletickej histórie.

V rokoch 1999 - 2016 držal svetový rekord v behu na 400 metrov (43,18 s) a od roku 1992 bol spoludržiteľom svetového rekordu v štafete na 4 × 400 m (2:55,74). V tejto štafete bol síce najpomalší zo štvorice (44,7 s), no o rok neskôr USA rekord vylepšili (2:54,29) a vtedy už bol najrýchlejší (42,91 s).
V rokoch 1996 – 2008 držal svetový rekord v behu na 200 metrov (19,32 s).IAAF.org: Athletes: Biographies: Johnson Michael (USA)

Jeho najslávnejšia chvíľa bola na olympijských hrách v Atlante v roku 1996, kde zvíťazil ako dosiaľ jediný muž na tratiach 200 m i 400 m, pričom na kratšej trati zabehol vtedy nový svetový rekord 19,32 s. Prvú stovku prebehol za 10,12 s, ale obdivovaný výkon podal v druhej, letmej časti, kedy druhú stovku prebehol za rekordných 9,20 s.http://dinosaurusblog.com/2016/12/09/je-usain-bolt-skutecne-nejrychlejsi/ Jeho rekord prekonal až Usain Bolt časom 19,30 v roku 2008 na olympijských hrách v Pekingu, a potom časom 19,19 na majstrovstvách sveta v Berlíne.

Johnsona charakterizoval jeho typický štýl behu v záklone. Povestná je jeho séria viac než dvadsiatich zabehnutých časov pod 44 s na trati 400 m, k čomu sa dosiaľ žiadny iný atlét ani nepriblížil. Ako jediný tiež dokázal bežať hladkú štvorstovku (vo finiši štafety na 4×400 m) pod 43 sekúnd časom 42,91 s (1995). Až do olympijských hier v Riu v roku 2016, kedy jeho čas prekonal juhoafrický bežec Wayde van Niekerk časom 43,03 s, bol tiež držiteľom svetového rekordu 43,18 s na trati 400 m. Do roku 2005 mu patril i svetový rekord v halovej štvorstovke (44,63 s z roku 1995).

Svoju hviezdnu kariéru zakončil po olympijských hrách v Sydney v roku 2000, teraz sa venuje najmä trénerskej a komentátorskej práci.

V roku 1996 a 1999 sa stal víťazom ankety Atlét sveta.https://www.iaaf.org/about-iaaf/foundation

 Referencie 

 Iné projekty 

 Externé odkazy 
 Profil na stránkách IAAF 
 Profil na www.sports-reference.com 
 Profil Michaela Johnsona na stránke MOV 

Kategória:Bežci na 200 m USA
Kategória:Bežci na 400 m USA
Kategória:Držitelia svetových rekordov
Kategória:Bývalí držitelia svetových rekordov
Kategória:Majstri sveta v behu na 200 m
Kategória:Majstri sveta v behu na 400 m
Kategória:Olympijskí víťazi v behu na 200 m
Kategória:Olympijskí víťazi v behu na 400 m
Kategória:Olympijskí víťazi USA
Kategória:Osobnosti USA afroamerického pôvodu
Kategória:Atléti afroamerického pôvodu
Kategória:Osobnosti z Dallasu
Kategória:Atléti na Letných olympijských hrách 1992
Kategória:Atléti na Letných olympijských hrách 1996
Kategória:Atléti na Letných olympijských hrách 2000